ارمنیستان‌دا بیر آیدیر داوام ائدن اعتراضلارین لیدری اولان موخالیفتچی نیکول پاشینیان، پارلامنتده کئچیریلن سس وئرمه‌ده باش ناظیر سئچیلیب.
پاشینیان، 42یه قارشی 59 سس آلا‌راق اؤلکه‌نین یئنی‌باشباخانی اولدو.
پارلامنتده اوّلکی هفته کئچیریلن سس وئرمه‌ده پاشینیان لئهینه یالنیز 45 سس وئریلمیشدی، آنجاق بو وضعیت موخالیف لیدرین سئچیلمه‌سی اوچون لازیم اولان سس ساییسینی قارشیلامیردی. بو گون کئچیریلن سئچیم‌لرده، سس وئرمه پاشینیانین لئهینه چئویرن گلیشمه ایسه حاکمیت‌دکی جمهوریتچی پارتی‌نین بو دفعه موخالیفت لیدری دستکلمه‌سی اولدو.
پاشینیانین پارلامنت‌دکی ایلک سس وئرمه‌ده، اکثریتینه صاحیب جمهوریتچی پارتی‌دن دستک آلامایب باش ناظیری‌نین سئچیلممه‌سی سونرا اون مین‌لرله طرفداری کوچه‌لره تؤکولموشدو.
بو گون ایکینجی دفعه کئچیریلن سس وئرمه‌ده آنلاشما ساغلانماسی، گنل سئچیمه گئتمک احتیمالینی دا آرا‌دان قالدیردی.
